Richard Barham Middleton

Richard Barham Middleton (1882–1911) a oa ur barzh ha skrivagner saoz. Hiriv eo e gontadennoù spont e oberennoù brudetañ, ha dreist holl The Ghost Ship.Darrell Schweitzer, Richard Middleton: Beauty, Sadness, and Terror. in: Schweitzer, Darrell, ed. 
Discovering Classic Horror Fiction I. Mercer Island, WA: Starmont, 1992.

E vuhez
Ganet e oa e Staines, Middlesex, ha skoliet e Cranbrook School, Kent. Kloareg e voe en ur bank, ar Royal Exchange Assurance Corporation, e Londrez etre 1901 ha 1907. Ne blije ket e labour dezhañ hag ur vuhez all a rene da noz, ha damveneg zo anezhañ e levr Arthur Ransome, Bohemia in London.

Pa guitaas ti e dud e kemeras lojeiz e Blackfriars, ha lakaat e anv en ur c'hleub, an  New Bohemians, ma tarempredas skrivagnerien evel Arthur Machen, Louis McQuilland (1880–1946) ha Christopher Wilson.

Dont a reas da vout isrener Vanity Fair dindan Edgar Jepson, ma tisklêrias d'e genseurt Frank Harris e venne bout barzh. Ur pennad goude e voe embannet barzhoneg Middleton, "The Bathing Boy", gant Harris:Frank Harris (1915) Contemporary Portraits, Mitchell Kennerley, New York.

A-hervez en em gavas Raymond Chandler gant Middleton, ma reas e soñj Chandler daleañ da vont da skrivagner a vicher. Skrivañ a reas Chandler : "Middleton struck me as having far more talent than I was ever likely to possess; and if he couldn't make a go of it, it wasn't very likely that I could." (Anat din e oa muioc'h donezonet Middleton eget ma c'halljen kaout biken; ha ma ne c'halle ket ober berzh e oa sklaer ne c'halljen ket ivez).
Raymond Chandler: Raymond Chandler Speaking, Dorothy Gardiner, Kathrine Sorley Walker (ed.), p. 24, Houghton Mifflin Company, 1962.

Oberennoù
Poems and Songs (1912)
Poems and Songs Second Series (1912)
The Day Before Yesterday (arnodskridoù, 1912)
The Ghost Ship and Other Stories (1912) 
Monologues (1913) 
Queen Melanie and the Woodboy (romant, 1931)
The Pantomime Man (danevelloù, 1933)
Richard Middleton (barzhonegoù, 1937), Richards Press
On Brighton Road (danevell)

 Liammoù diavaez 
Stephen Wayne Foster: A Poet's Death .

 Notennoù

Rummad:Skrivagnerien Bro-Saoz
Rummad:Skrivagnerien saoznek
Rummad:Ganedigezhioù 1882
Rummad:Marvioù 1911